Neuvoston asetus (EY) N:o 1624/95, annettu 29 päivänä kesäkuuta 1995, yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä annetun asetuksen (EY) N:o 3699/93 muuttamisesta



Virallinen lehti nro L 155 , 06/07/1995 s. 0001 - 0004



NEUVOSTON ASETUS (EY) N:o 1624/95, annettu 29 päivänä kesäkuuta 1995, yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä annetun asetuksen (EY) N:o 3699/93 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon asetuksen (ETY) N:o 2052/88 soveltamisesta kalatalouden ohjauksen rahoitusvälineen osalta 20 päivänä heinäkuuta 1993 annetun neuvoston asetuksen (ETY) N:o 2080/93 (1), ja etenkin sen 6 artiklan, ottaa huomioon komission ehdotuksen (2), ottaa huomioon Euroopan parlamentin lausunnon (3), ottaa huomioon talous- ja sosiaalikomitean lausunnon (4), sekä katsoo, että Lontoon sopimuksen (ITC 69) ehdot ulotettiin kalastusalusten ominaisuuksista 22 päivänä syyskuuta 1986 annetulla neuvoston asetuksella (ETY) N:o 2930/86 (5) koskemaan kaikkia kalastusaluksia; edellä mainitun sopimuksen määräysten täytäntöönpanolla otetaan käyttöön 1 päivään tammikuuta 2004 mennessä bruttovetoisuus vetoisuuden yksiköksi kaikille unionin kalastuslaivueen aluksille, tämä käytäntö tekee välttämättömäksi muuttaa neuvoston asetuksen (EY) N:o 3699/93 (6) säännöksiä silloin, kun niissä viitataan alusvetoisuuteen, ja erityisesti liitteen IV sisältämiä taulukoita 1 ja 2, olisi varmistuttava kyseisen asetuksen 5 ja 6 artiklassa tarkoitettujen menettelytapojen yhdenmukaistamisesta, ja olisi alennettava kalastusalukselle toiminnan pysyvää lopettamista koskevan tuen saamisen edellytyksenä olevaa toiminnan vähimmäismäärää Itämeren pohjoisosassa olevissa satamissa rekisteröityjen alusten osalta, ottaen huomioon tämän alueen erityiset ilmasto-olosuhteet, joista johtuu alueen vähäsuolaisten vesien jäätyminen suuren osan vuotta, ON ANTANUT TÄMÄN ASETUKSEN: 1 artikla Muutetaan asetusta (EY) N:o 3699/93 seuraavasti: 1) korvataan 5 artiklan 2 kohdan viittaus "asetuksen (ETY) N:o 2080/93 8 artiklassa" viittauksella "asetuksen (ETY) N:o 3760/92 18 artiklassa" 2) lisätään 8 artiklan 2 kohdan toisessa alakohdassa olevan ilmaisun "25 bruttorekisteritonnia (brt)" jälkeen "tai bruttovetoisuus 27" 3) lisätään 16 artiklaan seuraavasti: "3. Ainoastaan viittaus vetoisuuden bruttovetoisuusyksikköön on mahdollinen tässä asetuksessa 1 päivästä tammikuuta 2004." 4) lisätään liitteessä III olevan 1.1 kohdan a alakohdan ensimmäiseen alakohtaan virke seuraavasti: "Itämerellä 75 merilläolopäivän rajaa alennetaan 60 päiväksi sellaisten alusten osalta, jotka on rekisteröity linjan 59° 30' pohjoista leveyttä pohjoispuolella". 5) lisätään liitteessä III olevan 1.2 kohdan a alakohdan ensimmäiseen luetelmakohtaan ilmaisu "tai bruttovetoisuus on 27 tonnia" 6) korvataan liitteessä IV oleva 1 kohta tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o L 193, 31.7.1993, s. 1 (2) EYVL N:o C 389, 31.12.1994, s. 11 (3) EYVL N:o C 151, 19.6.1995 (4) lausunto annettu 31. toukokuuta 1995 (ei vielä julkaistu virallisessa lehdessä) (5) EYVL N:o L 274, 25.9.1986, s. 1, asetus sellaisena kuin se on muutettuna asetuksella (EY) N:o 3259/94 (EYVL N:o L 339, 29.12.1994, s. 11) (6) EYVL N:o L 346, 31.12.1993, s. 1 LIITE "1. Kalastuslaivoihin liittyvät asteikot (II osasto) 1.1 Toiminnan pysyvä lopettaminen ja yhteisyritykset (8 artiklan 2 kohta ja 9 artiklan 3 kohta; liitteessä III oleva 1.1 ja 1.2 kohta) TAULUKKO 1 >TAULUKON PAIKKA> TAULUKKO 1 a (*) >TAULUKON PAIKKA> a) Edunsaajille maksetut romutuspalkkiot ja palkkiot yhteisyritysten perustamista varten eivät saa ylittää seuraavia määriä: - 15-vuotiaat alukset: taulukossa 1 ja 1 a olevat asteikot, - alle 15-vuotiaat alukset: taulukossa 1 ja 1 a olevat asteikot korotettuna 1,5 prosentilla jokaista viidentoista vuoden alittavaa vuotta kohti, - yli 15-vuotiaat alukset: taulukossa 1 ja 1 a olevat asteikot alennettuna 1,5 prosentilla jokaista viidentoista vuoden ylittävää vuotta kohti. b) Edunsaajille maksetut palkkiot pysyvästä siirrosta kolmanteen maahan tai palkkiot siirtämisestä pysyvästi muuhun kuin kalastuskäyttöön yhteisön vesillä eivät voi ylittää a alakohdassa tarkoitettuja romutuspalkkioiden enimmäismääriä alennettuna 50 prosentilla. 1.2 Toiminnan tilapäinen lopettaminen ja tilapäiset yhteisyritykset (14 artikla ja 9 artiklan 2 kohta; liitteessä III oleva 1.2 kohta) Edunsaajille maksetut seisontapalkkiot (toiminnan tilapäinen lopettaminen) ja yhteistyöpalkkiot eivät voi ylittää taulukossa 2 ja 2 a olevia asteikoita (tilapäiset yhteisyritykset). TAULUKKO 2 >TAULUKON PAIKKA> TAULUKKO 2 a (*) >TAULUKON PAIKKA> 1.3 Rakentamistuki (10 artikla ja liitteessä III oleva 1.3 kohta) Kalastusalusten rakentamistukeen oikeuttavat kulut eivät voi ylittää taulukossa 1 ja 1 a olevia asteikoita korotettuna 37,5 prosentilla. Teräs- tai lasikuiturunkoisten alusten osalta korotuskerroin on kuitenkin 92,5 prosenttia. 1.4 Nykyaikaistamistuki (10 artikla ja liitteessä III oleva 1.4 kohta) Kalastusalusten nykyaikaistamistukeen oikeuttavat kulut voivat olla enintään 50 prosenttia 1.3 kohdassa tarkoitettuun rakentamistukeen oikeuttavista kuluista. (*) Perpendikkelipituudeltaan yli 24 metriä pitkät alukset voivat olla vain joko 1 a tai 2 a taulukon edustajia."